cyanic-selkie/wikianc huggingface dataset:
Luettelo Keski-Maan sivuhahmoista
Óin
Gróinin poika, Durinin sukua (Kolmas Aika 2772-2994) Óin oli Glóinin vanhempi veli. Óinin tunsi ruskeasta huppuviitasta. Balin ja Dwalin olivat hänen serkkujaan. Óin ja Glóin olivat tunnettuja hyvästä tulentekotaidostaan. Valitettavasti he kadottivat Ereborin-retkellä tulentekovälineensä Sumuvuorten luolissa. Järvikaupungin Esgarothin ihmiset antoivat heille uudet välineet, joita Óin sitten käytti sytyttäessään Bilbolle mäntysoihtuja Bilbon tutkiessa Smaugin aarrekammiota. Óin oli auttamassa myös Lumotun Joen ylityksessä Synkmetsässä vetäen venettä joen yli. Óin muutti Balinin retkikunnan mukana Moriaan vuonna 2989. Hän katosi ikävissä olosuhteissa uudelleen asutetussa Khazad-dûmissa. Óin meni tarkistamaan Balinin pyynnöstä Itä-portin alla olevia asevarikkoja vuoren sisällä tehtävien räjäytysten yhteydessä. Sitten hän päätti käydä myös Länsiportilla, jonka editse virtasi joki. Joessa asustanut kauhistuttava Veden valvoja kaappasi Óinin ja hukutti hänet jäljettömiin.
Kauneuden valta
Juoni
Tällä kertaa David ihastuu taas upeaan naisopiskelijaan Consuela Castilloon (Penélope Cruz). Tunne on molemminpuolinen ja johtaa nopeasti syvään suhteeseen. Kepeshin paras ystävä, Pulitzer-palkittu runoilija George (Dennis Hopper) neuvoo pitämään seksikumppanit ja keskustelukumppanit erillään, mutta Kepesh joutuu naisen pauloihin totaalisesti. Consuela yrittää saada Davidia tapaamaan kuubalaista sukuaan, ja tämä suostuu lopulta tulemaan hänen valmistujaisiinsa. Viime hetkellä David kuitenkin keksii verukkeen eikä saavukaan paikalle.
Luettelo Keski-Maan sivuhahmoista
Óin
Elokuvissa Óin on huonokuuloinen ja käyttää kuulotorvea, jota hän joskus käyttää myös juoma-astiana. Óinia näyttelee John Callen.
Kauneuden valta
Juoni
Tämän jälkeen David ei kuule Consuelasta pariin vuoteen mitään. Caroline on lähtenyt kuultuaan Consuelasta, paras ystävä George kuolee yllättäen, ja Kenny-poika hakee aviokriisitukea isältään mutta turhaan. Uudenvuoden aattoiltana Consuela yllättäen ottaa yhteyttä ja haluaa tulla heti käymään. Hän kertoo sairastuneensa rintasyöpään ja olevansa menossa leikkaukseen. David menee tapaamaan Consuelaa sairaalaan leikkauksen jälkeen, ja heidän suhteensa näyttää elokuvan päätteeksi saavan uuden alun.
Tuotanto
Tarina sijoittuu New Yorkiin, mutta elokuva kuvattiin Kanadan Vancouverissa.
Luettelo Keski-Maan sivuhahmoista
Glóin
Gróinin poika, Durinin sukua (Kolmas Aika 2783-3136 - (Neljäs Aika 15)) Óinin nuorempi veli. Glóin käytti valkoista huppuviittaa. Balin ja Dwalin olivat hänen serkkujaan. Glóin oli suoraan alenevassa polvessa kuningas Nain II:n jälkeläinen. Gimli oli Glóin poika. Veljensä kanssa Glóin oli taitava tulentekijä, mutta Ereborin-retkellä he hukkasivat tulentekovälineensä Sumuvuorten luolissa. Glóin auttoi Filiä, Kiliä ja Óinia veneen vetämisessä Lumotun joen yli Synkmetsässä Ereborin-retken aikana. Glóin epäili ennen retkeä Repunpäässä Bilbo Reppulin kykyjä retkellä, mutta Gandalf mulkaisi häntä niin tuimasti, että hän kyyristyi hiljaa takaisin tuoliinsa. Glóin esiintyy myös kirjassa Taru Sormusten Herrasta ja tapaa Frodon Rivendellissä. Glóin elää niin vanhaksi, että näkee poikansa menestyksen ja iloitsee siitä. Ereborin-retken kääpiöistä hän on toinen Dwalinin ohella, jonka tiedetään varmuudella kuolleen luonnollisen kuoleman.
Elokuvissa Glóin kantaa samanlaista kirvestä kuin hänen poikansa Gimli myöhemmin kantoi. Hänellä on myös riipus, jossa on kuva sekä hänen vaimostaan että pojastaan. Glóinia näyttelee Peter Hambleton.
Bifur
Khazad-dûmin kääpiöitä muttei Durinin eli Pitkäpartojen sukua (syntymäaika tuntematon, kuitenkin ennen Kolmas Aika 2809, kuolinaika tuntematon, eli kuitenkin 3018) Bofurin ja Bomburin serkku. Huppuviitan väri keltainen. Bifur soitti klarinettia. Bilbon luona Repunpäässä pyysi teellä vadelmahilloa ja omenapiirakkaa ennen Ereborin retkeä. Retkellä peikkojen vangitessa hänet Bifur pani lujasti vastaan ja aiheutti peikoille suuria hankaluuksia tappelemalla kuin mielipuoli. Bifurin tarkkaavaisuuden ansiosta Bofur ja Bombur ehdittiin pelastaa vuoren juurelta ponien luota Smaugin lähdettyä vihaisena etsimään vuorelleen tunkeutuneita vieraita. Glóin kertoi vuonna 3018, että Bifur elelee edelleen Yksinäisellä vuorella.
Elokuvissa Bifur puhuu murahdellen ja mutisten, koska hänen päässään on kiinni hiisien kirveenterä. Bifuria näyttelee elokuvissa William Kircher.
Bombur
Khazad-dûmin kääpiöitä muttei Durinin eli Pitkäpartojen sukua (syntymäaika tuntematon, kuolinaika tuntematon eli kuitenkin Kolmas Aika 3018) Bofurin veli ja Bifurin serkku. Käytti vaaleanvihreää huppuviittaa ja soitti rumpua. Tuli paikalle yleensä viimeisenä ja saapuessaan Bilbon luo Repunpäähän kaatui kynnyksellä ja Thorin Tammikilpi jäi pinon alimmaiseksi. Bombur taisteli peikkoja vastaan vimmatusti ja vahvuutensa vuoksi kantoi Sumuvuorten luolissa välillä Bilboa hiisien ahdistaessa retkeläisiä. Bombur oli pulskin kääpiöistä ja Synkmetsässä hänen pudottua Lumottuun jokeen hän vaipui päiviksi uneen ja muut kääpiöt olivat lopenväsyneitä kannettuaan häntä, kun haltiakuninkaan Thranduilin joukot tapasivat heidät. Bombur nukahteli tämän jälkeen helposti ja oli siksi Ereborilla kiitollinen Bilbolle, joka tarjoutui hoitamaan hänen vartiovuoronsa. Bilbo kävi silloin viemässä kääpiöiden suurimman jalokiven Arkkikiven Bardille ja Thranduilille. Bomburista tuli myöhemmin niin lihava, että tarvittiin kuusi nuorta kääpiötä nostamaan häntä.
Fíli
Durinin sukua (Kolmas Aika 2859-2941), Kílin veli ja Thorin Tammikilven sisaren, Dísin, poika, jonka huppuviitta oli sininen ja vyö hopeinen. Fílin pitkä ja terävä nenä oli hänen yksi tuntomerkkinsä. Soitti veljensä kanssa viulua ja otti Smaugin aarteesta itselleen kultaisen harpun. Olivat veljensä kanssa nuorimmat Ereborin retkelle osallistuneista kääpiöistä. Puolusti omalla ruumiillaan saarroksiin jäänyttä Thorin Tammikilpeä Viiden armeijan taistelussa, jossa kuoli yhdessä veljensä kanssa samoin kuin taistelussa haavoittunut Thorin Tammikilpi.
Kíli
Durinin sukua (Kolmas Aika 2864-2941) Fílin veli ja Thorin Tammikilven sisarenpoika. Huppuviitta oli sininen ja vyö hopeinen. Soitti viulua. Kílin pitkä parta oli keltainen. Piti veljensä Fílin kanssa kovasti musiikista, sillä Ereborissa Smaugin luolassa he valitsivat itselleen ensimmäisenä kultaiset harput muiden kääpiöiden ottaessa muita aarteita ja jalokiviä. Kíli ja Fíli laitettiin monesti toimittamaan erilaisia tehtäviä, esimerkiksi Sumuvuorilla heidät lähetettiin rajuilmaan etsimään parempaa suojapaikkaa retkikunnalle. Kíli kuoli Viiden armeijan taistelussa puolustaessaan hiisien johtajan Bolgin henkivartioston piirittämiä ruhtinaitaan ja kuolettavasti haavoittunutta Thorin Tammikilpeä.
Dáin Rautajalka
Durinin sukua (Kolmas Aika 2767-3019, eli 252-vuotiaaksi) ja Ereborin kuningas. Hänen edeltäjänsä Thorin Tammikilpi Thráinin Thrórin pojan poika hallitsi Ereborissa hyvin lyhyen aikaa, sillä Thorin kaatui Viiden armeijan taistelussa. Dáin II ja Thorin olivat pikkuserkukset. Dáinin isoisä oli Grór, Thorinin isoisän Thrórin veli. Heidän isänsä oli Dáin I. Dain II aiemmin Dáin oli taistellut kääpiöiden ja örkkien välisessä sodassa. Hänen isänsä Náinin kuoltua Azog-örkin miekasta Dáin surmasi örkin Azanulbizarin taistelussa (haltiakielellä Nanduhirionin taistelu). Dáin kaatui pitkäikäisenä Sormuksen sodan viimeisinä päivinä yhdessä Bard II:n kanssa.
Elokuvissa Dáin ratsastaa valtavalla villikarjulla ja hänen kypäräänsä koristaa kaksi villikarjun torahammasta. Hänen kruunajaisensa Viiden armeijan taistelun jälkeen nähtiin ainoastaan pidennetyssä versiossa. Dáinia näyttelee Billy Connolly.
Thráin
Durinin sukua (Kolmas Aika 2644-2790, eli 146-vuotiaaksi) ja kuningas Thrórin poika sekä Thorin Tammikilven, Frerinin ja Dísin isä. Hän pakeni perheensä ja muiden kääpiöiden kanssa Yksinäiseltä vuorelta Smaugin vallattua sen. Hän sai isältään kääpiöiden viimeisen mahtisormuksen ennen kuin tämä lähti Moriaan ja joutui Azogin surmaamaksi. Thráin osallistui pian tämän jälkeen Aznulbizarin taisteluun, jossa Azog sai surmansa. Vuosien päästä Thráin halusi epätoivoisesti vallata Yksinäisen vuoren takaisin, mutta joutui Synkmetsän Noidan (Sauronin) vangiksi. Häntä kidutettiin ja kääpiöiden viimeinen mahtisormus vietiin häneltä. Hän ehti kuitenkin antaa Gandalfille avaimen Yksinäisen vuoren salaiselle sisäänkäynnille.
Azaghâl
Belegostin kuningas ja Väkivarsien kääpiöheimon johtaja. Lohikäärme Glaurung surmasi hänet Ensimmäisellä Ajalla.
Telchar
Kääpiöseppä, joka takoi Narsilin.
Äkkipää
Nuori entti, joka oli saanut nimensä siitä, että hän teki päätöksensä asioissa jo silloin, kun vanhemmat entit vasta kuuntelivat esitystä; Äkkipää oli lempeä olento, mutta vihollisena todella pelottava.
Kuolleiden Kuningas
Isildurin kiroama Valapattojen kuningas, jonka Aragorn pakottaa täyttämään velvollisuutensa vapautuakseen kirouksesta joukkoineen. Häntä esittää englantilainen näyttelijä Paul Norell.
Déagol
Hobitin kaltainen olento ja kolmas Valtasormuksen kantaja Sauronin ja Isildurin jälkeen. Hän löysi Sormuksen ollessaan sukeltamassa Gladden-joessa (laskee Anduiniin) sukulaisensa Sméagolin (tunnettiin myöhemmin Klonkkuna) kanssa, joka vaati Sormusta ja kuristi Déagolin kuoliaaksi tämän kieltäydyttyä antamasta sitä. Kuninkaan paluussa Déagolia näyttelee uusiseelantilainen näyttelijä Thomas Robins.
Hallavaharja
Hallavaharja oli mearasin, hevosista vahvimpien ja älykkäimpien, päällikkö. Se oli kimo, uljas, ja kaunis ori. Sen omisti Rohanin kuningas Théoden, mutta hän lahjoitti sen Gandalfille tämän tekemien palveluksien vuoksi.
Vanha Halavaukko
Frodon, Samin, Merrin ja Pippinin matkatessa Konnusta Vanhan metsän kautta Briihin vangitsee puuhahmo Vanha Halavaukko Merrin ja Pippinin oksiinsa. Vasta paikalle osuva Tom Bombadil päästää heidät pinteestä.
Veden valvoja
Olento, joka esiintyy Taru sormusten herrasta kirjasarjan ensimmäisessä osassa Sormuksen ritarit. Se elää Morian läntisten muurien lähettyvillä olevassa järvessä. Muissa Tolkienin kirjoituksissa olentoon viitataan vain nimellä ”Valvoja”. Peter Jacksonin ohjaamassa Taru sormusten herrasta: Sormuksen ritarit -elokuvassa Veden valvoja kuvataan eräänlaisena suurilonkeroisena ”jättimustekalana”, jolla on hirviömäinen kita. Tolkienin alkuperäisessä teoksessa olennon ulkonäköä ei kuvailla. Elokuvantekijät ovat verranneet olentoa muun muassa krakeniin. Elokuvassa olento häiriintyy ja hyökkää päähenkilöiden kimppuun, kun Peregrin Tuk heittelee kiviä tämän asuttamaan järveen.
Durinin turma
Beleriandin taisteluista karannut yksi Morgothin balrogeista, joka piiloutui Sumuvuorten alle kauan sitten. Kääpiöt herättivät hänet kaivamalla arvokasta mithriliä syvällä Khazad-dûmin alla. Balrog tappoi heidän johtajansa, Durinin, ja tästä hän sai nimen Durinin turma. Durinin turma liittoutui örkkien hiisien ja peikkojen kanssa ja ajoi kääpiöt pois Khazad-dûmista, josta tuli tämän jälkeen Moria. Kolmannen ajan lopulla Sormuksen saattue tuli Moriaan ja Durinin turma yritti tuhota heidät, mutta velho Gandalf Harmaa taisteli häntä vastaan ja lopulta molemmat kuolivat taistelussa, mutta valar toivat Gandalfin maan päälle takaisin voimakkaammassa muodossa Gandalf Valkoisena.
Persialainen matto
thumb|Yksi maailman tunnetuimmista matoista, 1500-luvulla Persiassa valmistettu Ardabil-matto, jota säilytetään [[Victoria and Albert Museumissa Lontoossa. Maton koko on 10,5 × 5,3 metriä ja sen solmutiheys on noin 500 000/m². Toinen samanlainen, joskin vajaa, matto on Los Angeles County Museum of Art -museossa. ]] Persialainen matto on käsinkudottu itämainen matto, joka on valmistettu Iranissa (vanhalta nimeltään Persia). Persialaisia mattoja pidetään maailman parhaina mattoina, ja mattotaide on tärkeä osa Iranin kulttuuria. Matot yleistyivät Persiassa islamin levieämisen jälkeen, mutta itämaisten mattojen kysyntä kasvoi länsimaissa vasta 1800-luvun loppupuolella, jolloin monet kauppahuoneet perustivat Persiaan kutomoita. Mattojen valmistus on hiipunut 1900-luvulla, mutta mattoteollisuus työllistää edelleen Iranissa noin 1,2 miljoonaa henkilöä.
Historia
thumb|left|Pazyrykmatto vuodelta 500 eaa. Vanhin säilynyt persialainen matto on Pazyrykmatto, joka löydettiin 2 500 vuotta vanhasta eteläsiperialaisesta haudasta jäälohkareen sisältä. Matto on kooltaan 200×183 cm.
Vuorimajava
Vuorimajava eli vuoristomajava (Aplodontia rufa) on pohjoisamerikkalainen jyrsijälaji. Se on heimon Aplodontiidae ainoa elossa oleva laji.
Persialainen matto
Historia
Matot yleistyivät Persiassa pian koko kansan jokapäiväiseen käyttöön. Niillä sisustettiin koteja ja hautoja, ja niitä annettiin lahjoiksi. Persialaismattojen kulta-aikana pidetään 1500-lukua, jolloin šaahi Abbas Suuri alkoi tuottaa pääkaupunkinsa Isfahanin palatseihin ja moskeijoihin mitä loisteliaimpia mattoja. thumb|right|Ruotsin kuninkaan silkkinen metsästysmatto takaseinällä. Abbasin isän Tahmasp I:n valmistuttamaa kuuluisaa, maailman loisteliaimpana pidettyä Ardabil-mattoa säilytetään Victoria and Albert Museumissa Lontoossa. Myös Ruotsin kuningashuoneelle kuuluva metsästysmatto on tältä ajalta.
Vuorimajava
Nimestään huolimatta vuorimajava ei ole läheistä sukua varsinaisille majaville. Laji on fysiologialtaan alkeellinen, ja sitä onkin nimitetty eläväksi fossiiliksi.
Persialainen matto
Materiaali ja valmistus
Persialaiset matot tehdään yleensä villasta, tai silkistä ja puuvillasta. Erityisen hyvää mattolankaa saa aasialaisesta rasvahäntälampaasta. Paras persialainen villa tulee Kurdistanista ja Khorasanista.
Vuorimajava
Levinneisyys
Vuorimajavaa tavataan Kalifornian, Oregonin ja Washingtonin osavaltioissa Yhdysvaltain länsirannikolla sekä Brittiläisessä Kolumbiassa Kanadassa. Laji on levinneisyysalueellaan yleinen, ja kannanarvio vaihtelee kymmenestätuhannesta jopa yli miljoonaan yksilöön.
Persialainen matto
Materiaali ja valmistus
Persialaisia mattoja kutovat niin naiset, miehet kuin lapsetkin.
Kuviointi ja väritys
thumb|Pyöreä Nain-matto. Persialaisten mattojen kuvioaiheina käytetään monipuolisesti niin geometrisia muotoja kuin eläin- ja kasviaiheitakin. Persiassa käytetään joskus edelleenkin ihmisaiheisia kuvia, toisin kuin Turkissa ja Arabiassa, missä sunnimuslimit eivät hyväksy ihmisten kuvaamista. Esittävät kuva-aiheet ovat hyvin monipuolisia, mutta etenkin kuninkaat ja runoilijat esiintyvät persialaisissa matoissa usein.
Vuorimajava
Elinympäristö
Vuorimajavat elävät kosteissa metsissä ja suosivat umpeenkasvaneita tiheikköjä.
Persialainen matto
Kuviointi ja väritys
Persialaisten mattojen väreinä käytetään edelleen perinteisiä luonnonvärejä, joskin 1800-luvulla synteettiset, käytännölliset mutta rumat aniliinivärit olivat hetken aikaa suosittuja, kunnes Persian hallitus kielsi ne vahingollisina maan mattotuotannon maineelle.
Vuorimajava
Ravinto
Vuorimajava käyttää ravinnokseen erilaisia kasveja.
Persialainen matto
Tyypit
Persialaiset matot nimetään yleensä sen kaupungin mukaan, jonka tienoilla ne on valmistettu, tai niitä valmistavien heimojen mukaan. Tunnetuimpia ja laadukkaimpia persialaisia matonvalmistajaseutuja tai -heimoja ovat muun muassa:
Statira (Dareios III:n vaimo)
Statira (noin 331 eaa.) oli Persian kuninkaan Dareios III:n vaimo. Statira oli ehkä Dareioksen sisko tai siskopuoli, missä tapauksessa kummankin äiti oli Sisygambis.
Dareios otti vaimonsa, äitinsä ja lapsensa mukaa kun hän lähti sotimaan Aleksanteri Suurta vastaan. Kärsittyään tappion Issoksen taistelussa Dareios jätti perheensä Damaskokseen ja he jäivät Aleksanterin vangeiksi (vuonna 333 eaa.). Antiikin lähteiden mukaan Statira oli Aasian kaunein nainen. Tästä huolimatta Aleksanteri ei koskenut Statiraan ja antoi tämän kuten kuningattaren kuului. Statira kuoli kuitenkin jostain syystä vuoden 331 eaa. tienoilla. Quintus Curtius Rufus väittää että Statira sairastui matkustamisen aiheuttaman rasituksen vuoksi. Plutarkhos ja Junianus Justinus taas väittävät että Statira kuoli synnytyksen yhteydessä. Jos Statira oli raskaana vuonna 331 eaa. niin isä olisi melko varmasti ollut Aleksanteri itse. Toisaalta ei tiedetä aivan tarkasti milloin Statira kuoli.
An Ocean Between Us
An Ocean Between Us on metalcore-yhtye As I Lay Dyingin neljäs studioalbumi. Metal Blade Records julkaisi albumin 21. elokuuta 2007. Julkaisuajankohtana albumi pääsi albumimyynnillään Billboardin Top 200 -listalla sijalle 8, ja myyntilukumäärä oli lähes 39 000.
Tommi Jäminki
Tommi Jäminki (s. 11. helmikuuta 1983 Turku) on suomalainen jääkiekkoilija, joka pelasi kaudella 2012–2013 III-divisioonajoukkue KJT KerHossa. Hän on aiemmin pelannut SM-liigassa yhteensä 162 runkosarjaottelua tehopistein 8+4=12 ja keräten 14 jäähyminuuttia sekä 13 playoff-ottelua tehden yhden maalin ja keräten kaksi jäähyminuuttia. Jäminkiä on luonnehdittu voimahyökkääjäksi, jonka vahvuuksiin kuuluu aggressiivisuus, fyysinen peli, karvaaminen, kaksinkamppailut, kahden suunnan pelaaminen, rannelaukaus sekä maalintekotaidot. Hän pelasikin SM-liigassa useimmiten karvaajana alemmissa ketjuissa. Jäminki laukoo oikealta.
Seuraura
Jäminki on Keravan Shakersin kasvatti. Hän pelasi juniorina sittemmin KJT:ssä, josta Jäminki siirtyi Espoo Bluesiin kaudeksi 2000–2001. Kaudella 2001–2002 hän teki siellä SM-liigadebyyttinsä. Jäminki pelasi kauden aikana SM-liigassa neljä runkosarjaottelua jääden niissä ilman tehopisteitä. Chicago Blackhawks varasi hänet viidennellä kierroksella 142. pelaajana NHL:n varaustilaisuudessa 2001.
Kaudeksi 2002–2003 Jäminki siirtyi kaksivuotisella sopimuksella Tampereen Ilvekseen. Kausi oli hänelle tulokaskausi SM-liigassa ja se toi Jämingille 45 runkosarjaottelussa kaksi maalia, joista liigauran avausmaaliksi jäänyt ensimmäinen osuma syntyi 27. helmikuuta 2003 paikallisvastustaja Tapparaa vastaan. Hän edusti kauden aikana myös Ilveksen A-nuoria, joita Jäminki vahvisti kevään 2003 karsintasarjassa. Kaudella 2003–2004 hän teki yhden kauden piste-ennätyksensä SM-liigassa tehtyään 51 runkosarjaottelussa tehot 3+3=6. Toukokuussa 2004 Jäminki teki 1+1-vuotisen jatkosopimuksen Ilveksen kanssa.
Marraskuussa 2004 Jäminki kävi kahden ottelun verran try-outilla Pelicansissa, mutta jäätyään ilman sopimusta hän palasi loppukaudeksi 2004–2005 Ilvekseen. Jäminki ei lopulta onnistunut tekemään läpimurtoaan SM-liigassa, eikä hänen sopimuksessaan ollutta optiota käytetty. Elokuussa 2005 Jäminki teki sopimuksen Mestis-joukkue Kiekko-Vantaan kanssa, mutta hän siirtyi kauden 2005–2006 kynnyksellä kuitenkin try-outille Rauman Lukkoon, jossa Jäminki jäi viiden ottelun jälkeen ilman sopimusta. Lokakuussa hän kävi neljän ottelun ajan try-outilla Vaasan Sportissa, mutta marraskuussa Jäminki siirtyi loppukaudeksi Kokkolan Hermekseen, joka oli hänelle jo kauden neljäs seura. Jäminki jakoi yhdeksällä osumallaan joukkueen sisäisen maalipörssin kolmannen sijan Ismo Sirenin ja Jari-Pekka Pajulan kanssa. Hermes putosi lopulta kauden päätteeksi Suomi-sarjaan. Kaudeksi 2006–2007 Jäminki siirtyi Ruotsin toiseksi korkeimmalla sarjatasolla HockeyAllsvenskanissa pelanneeseen IFK Arboga IK:hon. Hän ei kuitenkaan ollut tyytyväinen saamaansa peliaikaan, purki sopimuksensa joukkueen kanssa ja siirtyi tammikuussa 2007 loppukaudeksi Mestiksen nousijajoukkue Heinolan Kiekon riveihin. Kaudeksi 2007–2008 Jäminki siirtyi sarjatasoa alemmas Suomi-sarjaan ja HC Keravan joukkueeseen. Hän oli tehoilla 20+15=35 joukkueen toiseksi paras maalintekijä ja kolmanneksi paras pistemies. Jäminki voitti kauden päätteeksi Suomi-sarjan pronssia. Kaudella 2008–2009 HC Keravan nimeksi vaihtui HC Keski-Uusimaa.
Jäminki oli kausina 2009–2010 ja 2010–2011 kokonaan pelaamatta. Tammikuussa 2012 hän palasi kaukaloihin ja siirtyi III-divisioonajoukkue KJT KerHoon. Kaudella 2012–2013 Jäminki voitti tehoilla 19+28=47 koko joukkueen sisäisen piste-, maali- ja syöttöpörssin.
Maajoukkueura
Jäminki pelasi alle 18-vuotiaiden MM-kilpailuissa vuonna 2001, jolloin hän voitti pronssia. Jäminki pelasi myös alle 17-vuotiaiden World Hockey Challengessa vuonna 2000.
Muuta
Kesäkuussa 2010 Jäminki voitti Helsingin Grand Casinon Midnight Sun -pokeriturnaustapahtumassa 200+20 euron texas no limit hold'em turbo -turnauksen.
Cedar Rapids RoughRiders
Cedar Rapids RoughRiders on vuonna 1983 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Cedar Rapidsista Iowasta.
Aleksandrian koulukunta
Aleksandrian koulukunta on yhteisnimitys tietyille filosofian, kirjallisuuden, lääketieteen ja luonnontieteiden suuntauksille, jotka kehittyivät Aleksandriassa, Egyptissä ensimmäisellä vuosisadalla jaa. Aleksandria oli tuohon aikaan merkittävä tieteen ja kulttuurin keskus, koska siellä yhdistyivät helleeniset ja itämaiset vaikutteet, se oli sijainniltaan suotuisa ja varakas kaupankäynnin keskus, ja koska Ptolemaioksen hallitsijasuku suosi tieteitä. Suuri osa oppineiden tuotoksista oli koottuna suureen Aleksandrian kirjastoon.
Aleksandrian koulukunnalla tarkoitetaan myös yhtä merkittävää varhaiskristillisen ajan Raamatun tulkinnan koulukuntaa. Koulukunta perustettiin Aleksandriassa toisella vuosisadalla jaa. Monet oppineet pitävät Klemens Aleksandrialaista koulukunnan perustajana. Koulukunta korosti Kristuksen jumalallista luonnetta ja yhdisteli pakanallisia filosofisia ajatuksia, kuten Platonin ajatuksia, kristilliseksi uusplatonismiksi. Koulukunnalle oli tyypillistä, että se tulkitsi suuren osan Raamatusta vertauskuvallisesti.
Chandler Bing
Chandler Muriel Bing on Matthew Perryn esittämä kuvitteellinen hahmo yhdysvaltalaisessa Frendit-tilannekomediasarjassa.
Persoonallisuus
Chandler on persoonaltaan hauska ja rakastettava. Hän on tai yrittää olla vitsikäs, ja onnistuu siinä usein. Joskus Chandleria erehdytään luulemaan homoseksuaaliksi, ja tämä johtuu usein nimenomaan hänen persoonastaan. Esimerkiksi hyvinkin vakavassa tilanteessa Chandler yrittää keventää hetkeä vitsailemalla. Hän myös vitsailee aina kun jää alakynteen. Jos hänen vitsinsä eivät naurata muita, hän yrittää paeta tilanteesta muulla tavoin. Hän aloitti tupakoinnin 9-vuotiaana, ahdistuttuaan vanhempiensa erosta. Frendit pakottivat hänet lopettamaan tupakanpolton, mutta silloin tällöin hän on ratkennut polttamaan vähäksi aikaa.
Perhe
Chandlerilla on skotlantilaisia sukujuuria. Chandler Bing on romanttisten romaanien kirjoittajan Nora Tylerin Bingin ja transvestiitin tanssijan Charles Bingin poika. Hänen lapsuutensa oli traumaattinen, koska hänen vanhempansa erosivat Charlesin touhuttua allaspojan kanssa. Tästä tapauksesta Chandlerille on jäänyt huonoja muistoja jotka vaivaavat häntä vielä myöhemminkin elämässä. Hänen isällään on burlesque esitys Las Vegasissa, nimeltään Viva las Gay-gas. Hän esiintyy nimellä Helena Handbasket.
Janice
Janicen kanssa Chandlerilla on ollut suhde useita kertoja. Suhde kesti yleensä vain pari päivää, kunnes Chandler jätti hänet tämän ärsyttävien luonteenpiirteiden vuoksi. Kolmannella tuotantokaudella Chandlerilla ja Janicella oli vakava suhde, joka kuitenkin päättyi, kun Janice palasi ex-miehensä kanssa yhteen. Tämän jälkeen heillä oli vielä kerran lyhytkestoinen suhde, jonka Chandler päätti väittämällä muuttavansa Jemeniin. Syy suhteiden lyhytkestoisuuteen on Janicen ärsyttävä persoona ja nasaalinen sekä kovaääninen nauru. Muutkaan sarjan päähenkilöt eivät juurikaan tykkää hänestä.
Kathy
Kathy oli Joeyn naisystävä, johon Chandler vahingossa rakastui. Chandler oli juuri aikomassa iskeä hänet, kun hän sai tietää, että nainen odotti Joeya treffeille. Tämän jälkeen hän nopeasti rakastui Kathyyn, varsinkin heidän öisen juttelutuokion jälkeen. Tunne oli molemminpuolinen, ja eräänä iltana Joeyn ollessa poissa he suutelivat. Kathy jätti Joeyn ja sanoi, että hänellä on tunteita erästä toista kohtaan. Chandler paljasti Joeylle tunteensa ja ystävyys meni hetkeksi katkolle. Chandlerin vietettyä kiitospäiväaterian laatikossa Joey antoi anteeksi. Chandler ja Kathy seurustelivat hetken aikaa, mutta suhde päättyi, kun riidan seurauksena Kathy petti Chandleria.
Monica
Frendien ollessa Lontoossa viettämässä Rossin ja Emilyn häitä, Chandler ja Monica ajautuivat sänkyyn. He sopivat aluksi, että kun he palaavat kotiin, kaikki pysyy ennallaan, mutta se ei kuitenkaan onnistunut ja he aloittivat salasuhteen. Lopulta suhde paljastui muille ja Monica ja Chandler tunnustivat toisillensa rakkautensa. Ensimmäiseksi suhteesta sai tietää Joey, joka joutui piilottelemaan asiaa monia kertoja laittamalla itsensä noloon asemaan. Ross sai tietää suhteesta viimeiseksi nähdessään parin harrastamassa seksiä asunnonsa ikkunasta. Ross oli Monican veli, joten aluksi hän ei suhtautunut asiaan hyvin, mutta saadessaan tietää parin välisestä rakkaudesta, hänen näkökulmansa muuttui. Todellisuudessa Monica oli tullut etsimään Joeyta Chandlerin hotellihuoneesta. Frendien ollessa Las Vegasissa Monica ja Chandler aikoivat mennä naimisiin, mutta tajusivat hätiköivänsä. He kuitenkin muuttivat yhteen ja kuudennen tuotantokauden lopussa Chandler kosi Monicaa. Häitä juhlittiin vuotta myöhemmin. Joey toimi heidän pappinaan saatuaan luvan siihen internetistä.
Viimeisellä tuotantokaudella he ostivat uuden asunnon ja adoptoivat kaksoset, jotka nimesivät Ericaksi (lasten äidin mukaan) ja Jackiksi (Monican isän mukaan). Chandlerilla oli muutamaan otteeseen ongelmia Monican entisen miesystävän Richardin (Tom Selleck) kanssa, joka oli heidänkin suhteensa aikana yhä rakastunut Monicaan.
Ystävyys Joeyn kanssa
Chandler tunnetusti jakoi asuntonsa parhaan ystävänsä Joey Tribbianin kanssa. Heidän asunnostaan tuli yksi tärkeistä kuvauskohteista sarjassa ja oli yksi muutamista porukan tapaamispaikoista. Kaksikolla oli yksi pidetyimmistä ja kestävimmistä ystävyyssuhteista tilannekomedioiden historiassa ja se sisälsi paljon humoristisia tilanteita.
Heidän seikkailuihinsa kuuluvat muun muassa Rossin pojan Benin hukkaaminen bussiin sekä isojen tv-tuolien ostaminen. Joey myös rakensi "viihdekeskuksen", joka oli niin iso, että se peitti osittain molempien makuuhuoneiden ovet. Lopulta he päättivät myydä sen, mutta Joey huijattiin menemään yhteen kaapin laatikoista, jonka huijari sulki ja varasti kaikki heidän huonekalunsa ja arvokkaat tavaransa (viihdekeskusta lukuun ottamatta). Kaksikko vaihtoi sitten viihdekeskuksen kanoottiin. He omistivat myös tipun, josta myöhemmin kasvoi kukko, sekä ankan. Tuttuja kohtauksia sarjassa olivat myös heidän pöytäjalkapallopelinsä sekä Baywatchin katsominen.
Kaksikon tiet erkanivat hetkeksi Joeyn muuttaessa omaan asuntoonsa kokeillessaan yksin asumista. Sillä aikaa Chandler valitsi itselleen uuden kämppiksen Eddien josta hän ei myöhemmin pääsyt melkein millään eroon. Lopulta Joeyn Päivien viemää -hahmo Dr. Drake Ramoray poistettiin sarjasta ja hän muutti rahapulan (ja ikävän) vuoksi takaisin Chandlerin luokse.
Chandlerin muutettua Monican luokse Joey ja Chandler pysyivät yhä läheisinä ollessaan naapureita. Viimeisessä jaksossa Monica tuhosi kaksikon pöytäjalkapallopöydän pelastaakseen Tipu Jr.:n ja Ankka Jr.:n sen sisältä. Muuttaessaan uuteen asuntoon Chandler ja Monica kertoivat Joeylle, että heidän asunnossaan tulisi olemaan "Joey-huone" ja hän voisi tulla koska vain haluaa.
Mikro
Mikro (tunnus µ) on SI-järjestelmän kerrannaisyksikön etuliite, joka tarkoittaa miljoonasosaa (10−6). Esimerkiksi mikrometri (µm) on miljoonasosa metriä (m) ja siten 1 000 000 μm = 1 m.
Nimi mikro johtuu kreikan kielen pientä tarkoittavasta sanasta mikros (μικρός). Sama sana esiintyy myös esimerkiksi termeissä mikroaallot ja mikrotietokone.
Alun perin etuliite mikro samoin kuin mega otettiin käyttöön jo vuonna 1874 British Association for the Advancement of Sciencen (BAAS) suosituksesta. Tuolloin niitä käytettiin CGS-järjestelmän yksikköihin liitettyinä pääasiassa tieteellisissä yhteyksissä. Vuonna 1960 yhdestoista yleinen paino- ja mittakonferenssi vahvisti nämä etuliitteet sekä muutamia uusia käytettäviksi myös SI-järjestelmässä.
Etuliitteen tunnuksena käytettävä mikro-merkki (µ, U+00B5) perustuu kreikkalaiseen myy-kirjaimeen (μ, U+03BC), ja ne ovatkin yleensä melko tarkkaan samannäköisiä. Unicode-merkistö määrittelee ne kuitenkin eri merkeiksi, sillä erityinen mikro-merkki sisältyy jo Latin 1 -merkistöön. Tietokoneissa, joissa on käytössä laajennettu suomalainen näppäimistö, mikro-merkki voidaan tuottaa pitämällä alhaalla AltGr-näppäintä samaan aikaan, kun painetaan m-kirjaimen näppäintä:
HTML-koodissa mikro-merkki voidaan tuottaa myös nimiviittauksella  tai Unicode-tunnukseen perustuvalla numeerisella viittauksella (desimaalisena   tai heksadesimaalisena  ). Jos oikeaa µ-merkkiä ei ole käytettävissä, korvikkeena käytetään toisinaan pientä u-kirjainta (esimerkiksi um = mikrometri).
Helmipeukaloinen
Helmipeukaloinen (Campylorhynchus jocosus) on peukaloisten heimoon kuuluva varpuslintu.
Stockton Kings
Stockton Kings on koripalloseura Kalifornian Stocktonista. Se pelaa NBA:n kehityssarjassa ja toimii NBA-seura Sacramento Kingsin farmijoukkueena.
Helmipeukaloinen
Levinneisyys
Helmipeukaloista tavataan Meksikossa ja sen levinneisyysalueen pinta-ala on noin 72 600 km2. Lajin populaatioksi on arvioitu 20 000–49 999 yksilöä ja sen kannankehitys on vakaa. Se on luokiteltu elinvoimaiseksi.
Almir Turković
Almir Turković (s. 3. marraskuuta 1970 Sarajevo) on bosniahertsegovinalainen entinen jalkapalloilija.
Stockton Kings
Joukkue tunnettiin vuosina 2008–2018 nimellä Reno Bighorns. Bighorns varasi vuoden 2014 varaustilaisuudessa suomalaisen Joonas Cavénin.
Almir Turković
Jalkapallomaajoukkue
Turković debytoi Bosnia ja Hertsegovinan maajoukkueessa 1995. Hän on pelannut 11 maaottelua.
Stockton Kings
Sacramento Kings ilmoitti huhtikuussa 2018 siirtävänsä joukkueen Stocktoniin ja uudelleennimeävänsä sen Stockton Kingsiksi.
Estadio de Gran Canaria
Estadio de Gran Canaria on stadion Espanjan Kanariansaariin kuuluvan Gran Canarian pääkaupungissa Las Palmasissa. Se sijaitsee Ciudad Altan alueella kaupungin keskustan länsipuolella. Stadion valmistui vuonna 2003.
Stadionin yleisökapasiteetti on 31 250. Katsomoja on neljä, ja ne ovat nimeltään Tribuna, Sur, Naciente ja Curva. Katetussa pääkatsomossa Tribunassa on 43 vip-aitiota. 11. marraskuuta 2014 stadionilla tehtiin 16 kuukautta kestänyt remontti, jossa juoksuradat poistettiin, muuttaen stadionin vain jalkapallo käyttöön.
Estadio de Gran Canaria on toiminut paikallisen jalkapalloseuran UD Las Palmasin kotikenttänä valmistumisestaan lähtien. Sitä ennen seura pelasi lähes 60 vuotta Estadio Insularilla. 8. toukokuuta 2003 pelatussa avajaisottelussa Las Palmas kohtasi belgialaisen Anderlechtin. Espanjan jalkapallomaajoukkue on pelannut stadionilla kaksi ottelua.
Urheilutapahtumien lisäksi Estadio de Gran Canarialla on järjestetty konsertteja. Shakira esiintyi stadionilla 30 000 katsojalle vuonna 2006.
HMS Zebra (1895)
HMS Zebra oli Britannian kuninkaallisen laivaston vuonna 1900 palvelukseenotettu Zebra-luokan torpedovenehävittäjä.
Valmistus
Alus tilattiin 7. helmikuuta 1894 Thames Ironworks and Shipbuilding Companyltä Bow Creekistä Thames-joen suulta osana vuosien 1893-1894 laivasto-ohjelmaa, jolloin sen valmistumisajankohdaksi määrättiin 7. kesäkuuta 1895. Köli laskettiin 1. heinäkuuta 1894. Alus laskettiin vesille 13. joulukuuta 1895 ja valmistui tammikuussa 1900.
Palvelus
Alus oli koko uransa ajan Britteinsaarilla. Sen savuhormit pidennettiin vuoden 1903 jälkeen. Alus myytiin romutettavaksi 30. heinäkuuta 1914.
Farid Bang
Farid Bang (oik. Farid El Abdellaoui, s. 4. kesäkuuta 1986 Melilla, Espanja) on saksalainen rap-artisti.
Elämäkerta
Farid El Abdellaoui syntyi Melillassa, joka on Espanjalle kuuluva kaupunki Marokon rannikolla. Hän muutti kahdeksanvuotiaana marokkolaisten vanhempiensa mukana Málagaan, josta myöhemmin matka jatkui Saksaan, Düsseldorfiin.
Saksassa Farid alkoi räpätä 19-vuotiaana yhdessä ystävänsä "Tekkenin" kanssa. Farid sai lopulta levysopimuksen Summer Cem tapahtuman kautta, jossa hän tapasi Eko Freshin. Samana vuonna Farid vieraili Eko Freshin mixtapella Fick immer noch deine Story, jossa hän käytti taiteilijanimenään Farid Urlaubia. Lopulta noin kolme vuotta myöhemmin 4. heinäkuuta 2008 Farid julkaisi ensimmäisen sooloalbuminsa Asphalt Massaka.
Fear of the Dark (albumi)
Fear of the Dark on brittiläisen metallimusiikkia esittävän Iron Maidenin yhdeksäs studioalbumi. Albumi julkaistiin 11. toukokuuta 1992, ja sen tuottivat yhtyeen basisti Steve Harris ja pitkäaikainen yhteistyökumppani Martin Birch, joka jäi eläkkeelle tuottajan virastaan albumin julkaisun jälkeen. Albumi jäi myös väliaikaisesti Iron Maidenin ja laulaja Bruce Dickinsonin viimeiseksi studioalbumiksi, sillä Dickinson siirtyi sooloartistiksi A Real Live Tour -konserttikiertueen päätyttyä vuonna 1993.
Fear of the Dark sijoittui Suomessa albumilistan neljänneksi ja yhtyeen kotimaassa Britanniassa albumilistan ensimmäiseksi. Fear of the Dark oli kolmas Britannian listaykköseksi noussut Iron Maidenin albumi. Aiemmin samaan olivat yltäneet The Number of the Beast 1982 ja Seventh Son of a Seventh Son 1988. Yhtyeen kotimaassa albumilta julkaistiin kaksi singleä; ”Be Quick or Be Dead” (brittilistan 2.) ja ”From Here to Eternity” (brittilistan 21.). Kappale ”Wasting Love” julkaistiin singlenä alun perin ainoastaan Alankomaissa, mutta myöhemmin se julkaistiin radiosoittosinglenä Yhdysvalloissa albumin markkinoinnin edistämiseksi. Kaikista edellä mainituista kappaleista tehtiin myös musiikkivideot.
Äänittäminen, julkaisu, menestys ja kiertue
Albumi nauhoitettiin tuottaja Martin Birchin kanssa Steve Harrisin kotistudiolla Essexissä.
Fear of the Dark julkaistiin virallisesti 11. toukokuuta 1992. Albumi julkaistiin kolmella eri formaatilla: vinyyli- ja CD-levynä sekä C-kasettina, ja sen julkaisivat Yhdysvalloissa Epic Records ja Euroopassa EMI. Suomessa Fear of the Dark sijoittui albumilistan neljänneksi ja yhtyeen kotimaassa Britanniassa ensimmäiseksi. Saksassa ja Sveitsissä albumi sijoittui viidenneksi, Norjassa kuudenneksi ja Ruotsissa sekä Itävallassa kahdeksanneksi. Yhdysvalloissa albumi nousi Billboard 200-listan sijalle 12.
Albumin ensimmäinen single ”Be Quick or Be Dead” julkaistiin 13. huhtikuuta 1992, ja se nousi Britanniassa sijalle 2. Kappaleesta kuvattiin myös musiikkivideo, jonka ohjasi Wing Ko. Seuraava single ”From Here to Eternity” nousi brittilistan sijalle 21, ja kappaleen videon ohjasi Ralph Ziman. ”Wasting Love” julkaistiin myyntisinglenä ainoastaan Alankomaissa, ja myös tästä kappaleesta tehtiin musiikkivideo.
Iron Maiden käynnisti albumia promotoineen Fear of the Dark Tour -maailmankiertueen vuoden 1992 kesällä. Kiertueen aikana yhtye vieraili myös Suomessa ja oli pääesiintyjänä massiivisella Monsters of Rock -festivaalilla jo toista kertaa urallaan. Yhtyeen esiintyminen nauhoitettiin ja julkaistiin myöhemmin livealbumina ja -videona Live at Donington. Jo marraskuussa päättynyt 65 esiintymisen pituinen Fear of the Dark Tour sai jatkoa seuraavana keväänä A Real Live Tour -kiertueen käynnistyessä. Vuonna 1993 yhtye julkaisi myös kaksi uutta, vastikään nauhoitettua livealbumia A Real Live One ja A Real Dead One. Fear of the Dark Tourin päätöskonsertti soitettiin Tokiossa, Japanissa 4. marraskuuta 1992.
Vuoden 2008 Kerrang!-lehden julkaisemalla tribuuttialbumilla Maiden Heaven oli yksi cover-kappale, nimiraita ”Fear of the Dark”, jonka esitti Fightstar-yhtye.
Kappaleiden ja sanoitusten taustoja
Bruce Dickinsonin ja Janick Gersin säveltämä albumin avausraita ”Be Quick or Be Dead” on sanoituksiltaan hyvin samankaltainen No Prayer for the Dying -albumin ”Holy Smoke” -kappaleen kanssa. Kappale on hyvin nopeatempoinen ja käsittelee politiikan ahneuksia ja korruptiota.
Steve Harrisin blues-vaikutteinen ”From Here to Eternity” vaikuttaa kertovan naisen suhteesta moottoripyöräänsä, mutta todellisuudessa kappaleen sanoituksissa on viittauksia seksuaaliseen kanssakäymiseen. Niin ikään Harrisin säveltämä ”Afraid to Shoot Strangers” kuvaa taisteluun valmistautuvan sotilaan ajatuksia; vaikka kappaleen sotilas onkin vain armeijan pelinappula, hän on silti taistelukentällä ihminen epäilyksineen ja tunteineen.
”The Fugitive” pohjautuu vuosina 1963–1967 esitettyyn televisiosarjaan Takaa-ajettu ja Dickinsonin ja Dave Murrayn kappale ”Chains of Misery” kertoo Dickinsonin mukaan jokaisen ihmisen olkapäällä istuvasta vääryyksiin johdattavasta paholaisesta. ”Weekend Warrior” käsittelee jalkapallohuliganismia ja nimiraita ”Fear of the Dark” nimensä mukaisesti pimeän pelkoa; kappaleen sanoitukset kertovat miehestä, joka illan pimetessä alkaa huolestumaan kuvitelmistaan, koska hänen mielikuvituksensa käy ylikierroksilla. Kappaletta kirjoittaessaan Steve Harris hyödynsi omia lapsuudenaikaisia pelkojaan pimeällä yksin olemisesta. Kappaleesta on sittemmin tullut yksi yhtyeen suosituimmista.
Arvostelut
Soundin Antti Mattila sanoi yhtyeen ”terästäytyneen musiikillisesti Fear of the Darkilla kehnomman vastaanoton saaneen No Prayer for the Dyingin jälkeen”, mutta albumilla oli hänen arvionsa mukaan myös liikaa kappalemateriaalia. Allmusicin Greg Prato mainitsi ”albumin menettävän tehokkuuttaan liiallisten huonojen sävellysten, kuten ’Childhood’s Endin’ ja ’Chains of Miseryn’ vuoksi”, mutta kehui albumin erottuvan edukseen suositun thrash metalin aikakaudella muun muassa nopeatempoisen ”Be Quick or Be Deadin” johdosta. Sputnikmusikin Mike Stagno sen sijaan kritisoi albumilla laulaja Bruce Dickinsonin raspista ja raaempaa laulutyyliä, minkä vuoksi moni albumin kappale ei noussut juurikaan suosituksi.
Kansikuva
Melvyn Grant piirsi albumin kansikuvan, jossa yhtyeen maskotti Eddie the Head esiintyy puussa kasvavana hirviönä. Alun perin yhtyeen aiempiin levytyksiin kansitaiteen piirtäneen Derek Riggsin oli määrä tehdä kansipiirros myös Fear of the Darkiin, mutta yhtye ei ollut tyytyväinen Riggsin luomaan kansikuvaehdotukseen ja päätti valita Grantin piirtämään kannen. Grant on sittemmin piirtänyt muun muassa Iron Maidenin Virtual XI- ja Death on the Road -albumien kansikuvat, ja hän onkin Riggsin jälkeen toiseksi tuottoisin Iron Maidenin levytyksiin kuvituksia tehnyt taiteilija. Yhtyeen managerin Rod Smallwoodin mukaan yhtye alkoi hyväksymään piirroksia muilta taiteilijoilta, koska he halusivat tuoda Eddie the Headin hahmon 1980-luvulta uudelle vuosikymmenelle ja päivittää hahmon sarjakuvamaisen olemuksen suoraviivaisemmaksi, jotta hahmosta tulisi aiempaa uhkaavampi.
Kokoonpano
ja;
Thomas Johanson
Thomas Mark Mikael Johanson (s. 3. kesäkuuta 1969 Helsinki) on suomalainen kilpapurjehtija ja olympiavoittaja. Hän voitti yhdessä Jyrki Järven kanssa 49er-luokan kultaa Sydneyn olympiakisoissa 2000. Kyseessä oli Suomen historian sadas olympiakulta kesäolympialaisissa. Johanson on kaikkien aikojen menestyneimpiä suomalaispurjehtijoita, sillä hänellä on sekä olympia-, MM- että EM-kultaa. Johanson on menestynyt E-jolla-, Laser- ja 49er-luokissa.
Johanson voitti Laser-luokassa maailmanmestaruuden vuonna 1993 sekä Euroopan-mestaruuden vuosina 1991 ja 1992.
Olympialaisissa Johanson sijoittui Laser-luokassa kahdeksanneksi Atlantassa 1996 ja voitti Jyrki Järven kanssa kultaa 49er-luokassa Sydneyssä 2000. Järven lopetettua kilpauransa Thomas Johansonin pariksi 49er-luokassa tuli Jukka Piirainen, jonka kanssa hän osallistui Ateenan olympiakisoihin 2004. Elokuussa 2005 Johanson ilmoitti lopettavansa kilpailu-uransa olympialuokissa.
Thomas Johanson siirtyi avomeripurjehdukseen 60 jalkaisten trimaraanien kautta Ericsson racing teamin miehistöön. Volvo Ocean Raceen 2008–2009. Miehistö voitti Volvo Ocean Racen kautta aikojen pisimmän etapin Quindaosta Kiinasta - Brasilian Rio De Janeiroon Johansonin toimiessa vahtipäällikkönä.
Thomas Johanson palasi Volvo Ocean Raceen 2012 osallistuen kilpailun viidennelle etapille Aucklandista - Itajaihin. Puma Ocean Racingin miehistön jäsenenä hän voitti kyseisen etelän meren osuuden toisen kerran peräkkäin.
Thomas Johanson on purjehtinut kaksi kertaa Kap Hornin ympäri ja samalla hänestä tuli suvussaan kolmannessa polvessa Kap Hornin kiertäjä; aiemmin isoisä ja isoisän äiti sekä isä 1901 Hellas-nimisellä purjelaivalla.
Seuratasolla Johanson edustaa Nyländska Jaktklubbenia. Hän on myös kasvattajaseuransa Suomalaisen Pursiseuran jäsen.
Thomas Johansonin isä Max Johanson tunnetaan autosuunnittelijana ja -urheilijana.
Hayward
Hayward on kaupunki Alamedan piirikunnassa, Kaliforniassa. Sen pinta-ala on 163,3 km² ja väkiluku noin 144 291 (2009 ).
Ennen eurooppalaisten aikaa nykyisen Haywardin aluetta asuttivat ohlone-intiaanit, joita nykyään on enää 500. Kaupunki on nimetty William Haywardin mukaan.
Haywardissa sijaitsee Haywardin lentoasema ja kolme high schoolia. Kaupungin nykyisenä pormestarina toimii Michael Sweeney.
Vuonna 1868 kaupungissa sattui Haywardin maanjäristys 1868, yksi Kalifornian tuhosimmista maanjäristyksistä.
Westchester Knicks
Westchester Knicks on koripalloseura New Yorkin White Plainsista. Se pelaa D-liigassa ja toimii NBA-seura New York Knicksin farmijoukkueena.
Seuran nimi tulee Westchesterin piirikunnasta, jonka hallintokaupunki White Plains on.
Jean-Paul Vonderburg
Jean-Paul Vonderburg (s. 31. heinäkuuta 1964) on ruotsalainen entinen jalkapalloilija.
Jalkapallomaajoukkue
Vonderburg debytoi Ruotsin maajoukkueessa 1990. Hän on pelannut neljä maaottelua.
Labyrinttisienet
Labyrinttisienet (Labyrinthulomycetes) ovat ruskeiden levien kaareen kuuluvia eliöitä, joista monet muodostavat erikoisia verkkomaisia limakkorakenteita. Niissä on kaksi pääryhmää: limaverkkosienet (Labyrinthulaceae) ja traustokytridit (Thraustochytridiaceae). Sekä limaverkkosieniä että traustokytridejä tunnetaan kumpiakin noin 30 lajia. Niitä elää meri- ja murtovedessä, jossa ne hajottavat lahoavaa ainesta tai ovat muiden eliöiden loisia.
Limaverkkosienet muodostavat soluseinättömiä, kalvon ympäröimiä limaverkkoja, joiden sisällä solut elävät. Limaverkko muodostuu solulimasta, ja siinä elävät solut ovat yhteydessä limaverkkoon niiden pinnalla olevien botrosomi-nimisten rakenteiden välityksellä. Solut ovat muodoltaan sukkulamaisia, ja ne voivat liikkua limaverkon sisällä. Tämän ansiosta limaverkko voi edetä hitaasti (5–150 mikrometriä minuutissa) alustaansa pitkin. Limaverkossa olevat solut voivat lisääntyä jakautumalla, ja limaverkko voi hajota useisiin osiin, jotka jatkavat elämäänsä itsenäisinä limakkoina. Limaverkkosienet lisääntyvät myös suvullisesti, jolloin muodostuu uintisiimallisia parveiluitiöitä.
Traustokytridit puolestaan eivät muodosta limaverkkosienten tapaan laajoja limakkoja, mutta niillä on kuitenkin soluissaan samanlaisia botrosomeja, joista työntyvien limasäikeiden avulla ne kiinnittyvät alustaansa. Niihin kuuluu mm. nilviäisillä loisivia lajeja.
Jääkiekon nuorten maailmanmestaruuskilpailut 1977
Jääkiekon nuorten maailmanmestaruuskilpailut 1977 pelattiin Tšekkoslovakiassa ja ne olivat ensimmäiset viralliset nuorten maailmanmestaruuskilpailut. Neuvostoliitto voitti turnauksen voittaen jokaisen pelinsä. Isäntämaa Tšekkoslovakia oli pronssilla. Hopeajoukkue Kanadaa edusti edellisvuoden Memorial Cupin voittaja Hamilton Fincups.
Dogecoin
Dogecoin (tunnus: Ɖ; lyhenne: DOGE) on Litecoiniin pohjautuva kryptovaluutta, joka käyttää maskottinaan shiba-koirahahmoa Doge-meemistä.
Historia
Bitcoin on ensimmäinen lohkoketjuteknologiaan perustuva kryptovaluutta. Sen white paper julkaistiin lokakuussa vuonna 2008 ja lohkoketju käynnistettiin tammikuussa vuonna 2009. Bitcoinin jälkeen markkinoille alkoi syntyä myös muita kryptovaluuttoja. Yksi markkinoiden vanhimmista ja suosituimmista kryptovaluutoista on Litecoin, joka on perustettu vuonna 2011.
Dogecoin syntyi vuonna 2013, jolloin kryptovaluuttojen suosio oli merkittävässä kasvussa. Kyseessä on alun perin niin sanottu "fork" Luckycoin-nimisestä kryptovaluutasta, joka perustui puolestaan Litecoiniin. Koska Litecoin pohjautuu lähes täysin Bitcoiniin, myös Dogecoin on vahvasti Bitcoinin jälkeläinen.
Dogecoinin perustaja on amerikkalainen Jackson Palmer. Hän oli seurannut kryptovaluuttoja pitkään ja laittanut merkille markkinoiden nopean kasvun. Palmer vitsaili eräänä päivänä Twitterissä "sijoittavansa Dogecoiniin", sillä "se on melko varmasti seuraava iso juttu". Palmer sai idean Dogecoinista, kun hänellä oli nettiselaimessaan yhtä aikaa auki Doge-meemi sekä Coinmarketcap.com -sivusto.
Ystävien painostamana ja oluen motivoimana Palmer osti vuoden 2013 marraskuun loppupuolella dogecoin.com-domainin, piirsi Dogecoinille logon ja pystytti sille sivuston.
Dogecoinin ohjelmoija on entinen IBM:n insinööri Billy Markus. Hänen tavoitteenaan oli luoda Bitcoinia suuremman kohdeyleisön saavuttava kryptovaluutta, jota hämäräperäiseen kaupantekoon liittyvät konnotaatiot eivät vaivaisi. Markus näki Twitterissä Jackson Palmerin luoman Dogecoin meemin, ja otti häneen yhteyttä.
Billy Markus tunnetaan netissä nimimerkillä Sibetoshi Nakamoto, joka on hassutteluversio Bitcoinin perustajasta, Satoshi Nakamotosta.
Vaikka Dogecoin julkaistiinkin alun perin vitsinä, sen ympärille on muodostunut verkkoyhteisöjä sekä kolmansien osapuolien tekemiä vaihdantapalveluita. Dogecoinin vaihdanta-arvo kasvaa hyvää vauhtia, ja niitä on louhittu jo suuria määriä. Esimerkiksi Daily Tech arvioi dogecoinien arvoksi vuoden 2013 lopussa yli 130 miljoonaa dollaria. Dogecoin lohkoketjussa louhittiin vuoden 2017 lopussa miljoonas lohko. Tammikuussa 2018 Forbes kertoi Dogecoinien kokonaisarvon nousseen kahteen miljardiin US-dollariin.
Vuoden 2021 alkupuolella Dogecoinien kokonaisarvo oli yli 6 miljardia euroa. Valuutan omistus on kuitenkin erittäin keskittynyt. Suurin omistaja omistaa noin 27 prosenttia kaikista kolikoista ja 20 suurinta omistajaa yhteensä yli puolet.
Käyttö ja vaihtaminen
Dogecoineja, bitcoineja tai litecoineja on mahdollista vaihtaa useilla verkkosivustoilla. Muiden virtuaalivaluuttojen tavoin dogecoinin arvo heittelee paljon.
Jukataninpeukaloinen
Jukataninpeukaloinen (Campylorhynchus yucatanicus) on peukaloisten heimoon kuuluva varpuslintu.
Dogecoin
Käyttö ja vaihtaminen
Dogecoinin ulkoinen arvo verrattuna dollariin tai euroon on vähäinen, mutta sitä käytetään silti Redditin kaltaisissa verkkoyhteisöissä esimerkiksi tavaroiden ja palveluiden ostamiseen sekä "juomarahoina" kanssakäyttäjien letkautuksia kehuttaessa. Hyvästä kommentista palkinnoksi annettu palveluraha on yleensä todelliselta rahalliselta arvoltaan hyvin pieni, joten kynnys niiden antamiseen on hyvin matala. Tästä syystä yksittäisiä vaihdantatoimenpiteitä tehtiin 2014 dogecoineilla jopa enemmän kuin bitcoineilla, mutta dollareiksi muutettuina siirtojen arvot jäävät pienemmiksi. Yhden dogecoinin arvo oli tuolloin 0,00031 US-dollaria.
Jukataninpeukaloinen
Levinneisyys
Jukataninpeukaloista tavataan Meksikossa Jukatanin niemimaalla ja sen levinneisyysalueen pinta-ala on noin 9 700 km2. Lajin populaatioksi on arvioitu 20 000–49 999 yksilöä ja sen kannankehitys on vakaa. Se on kuitenkin luokiteltu silmälläpidettäväksi, koska sen levinneisyysalue on pieni ja koska sen elinympäristöt ovat uhattuna.